Hlasová oktáva

Oktáva (z lat. octavus – ôsmy) je hudobný interval medzi prvým a ôsmym tónom diatonickej stupnice, v rovnomerne temperovanom ladení obsahuje dvanásť poltónov. Oktáva je najkonsonantnejší hudobný interval (nepočítajúc primu, čo je súzvuk dvoch tónov s rovnakými frekvenciami), a preto tvorí základný stavebný prvok takmer všetkých hudobných stupníc. Dva tóny vzdialené o oktávu majú v európskej hudbe rovnaké meno (napr. C).

Pomer frekvencií tónov vzdialených o oktávu je 2:1. Tón o oktávu vyšší teda dostaneme zdvojnásobením frekvencie základného tónu. Príklad: komorné A (a’) má 440 Hz, tón o oktávu vyšší (a’’) má 880 Hz, tón o oktávu nižší (a) má 220 Hz.

Oktávový systém 

Ako už bolo povedané, tóny vzdialené o oktávu sú v európskej hudbe označované rovnakým písmenom. Všetky počuteľné tóny sa teda dajú zoradiť do oktáv, ktoré majú rôzne označenia. Ako základný tón sa pre toto názvoslovie používa tón C. Zápis je možné vykonať viacerými spôsobmi: c’ = c1; ‚C = C1.

 Subkontra oktáva: od ‚‚C (16,4 Hz) do ‚‚H (tóny pod 16 Hz ľudské ucho nevníma)
 Kontra oktáva: od ‚C (32,7 Hz) do ‚H
 Veľká oktáva: od C (65,4 Hz) do H

 Malá oktáva: od c (130,8 Hz) do h
 Jednočiarková oktáva: od c’ (261,5 Hz) do h’
 Dvojčiarková oktáva: od c’’ (523,2 Hz) do h’’
 Trojčiarková oktáva: od c’’’ (1046 Hz) do h’’’
 Štvorčiarková oktáva: od c’’’’ (2093 Hz) do h’’’’
 Päťčiarková oktáva: od c’’’’’ (4186 Hz) do h’’’’’
 atď., teoreticky bez obmedzenia, ale vyššie ako osemčiarkové tóny sú už ľudským uchom nepočuteľné
 v praxi sa pri bežnej akustickej hudbe vyskytujú maximálne šesťčiarkové oktávy a to iba u niektorých veľkých organov
 v elektronickej hudbe žiadne obmedzenia neexistujú a môžu sa tu vyskytnúť i vyššie oktávy ako šesťčiarkové

Aj jednotlivé tóny majú svoje názvy, napr. ‚D (kontra D); f# (malé Fis); g’’(dvojčiarkové G) a podobne.

Oktávová transpozícia 

Aby sa obmedzili pomocné linky v notovom zápise, používa sa oktávová transpozícia. Používajú sa označenia:

 8va (z tal. ottava alta) pre tóny, ktoré znejú o oktávu vyššie ako v notovom zápise
 8vb (z tal. ottava bassa) pre tóny, ktoré znejú o oktávu nižšie ako v notovom zápise
 15ma (z tal. quindicesima alta) pre tóny, ktoré znejú o dve oktávy vyššie ako v notovom zápise
 15mb (z tal. quindicesima bassa) pre tóny, ktoré znejú o dve oktávy nižšie ako v notovom zápise

Tón o oktávu vyšší ako základný tón je ôsmy tón diatonickej stupnice (napr. C dur), tón o dve oktávy vyšší ako základný tón je pätnásty tón diatonickej stupnice (dá sa to ľahko odpočítať), preto označenie 15ma a 15mb.

Hlasový rozsah

V hlasovom rozsahu rozlišujeme dolné polohy, plný hlas, hlavový tón a whistle register.

Hlasové rozsahy najpopulárnejších speváčok sveta:
Georgia Brown – 8 oktáv = G2 – G10
 Dolné tóny – G2 – G3
 Plný hlas – C4 – F5
 Hlavové tóny – G5 – C6
 Whistle register – E6 – G10

Mariah Carey – 5,5 oktávy = A2 – Gis7
 Dolné tóny – A2 – G3
 Plný hlas – C4 – A5
 Hlavové tóny – Ais5 – D6
 Whistle register – Dis6 – Gis7

Christina Aguilera – 4 oktávy = C3 – Cis7
 Dolné tóny – C3 – G3
 Plný hlas – C4 – G5
 Hlavové tóny – Gis5 – Dis6
 Whistle register – E6 – Cis7

Celine Dion – 4,1 oktávy = B2 – C6
 Dolné tóny – B2 – G3
 Plný hlas – C4 – A5
 Hlavový tón – A5 – C6

Kelly Clarkson – 3,1 oktávy = E3 – Fis6

 Dolné tóny – E3 – G3

 Plný hlas – C4 – Gis5

 Hlavové tóny – Ais5 – C6

 Whistle register – E6 – Fis6

Leona Lewis – 3,3 oktávy = D3 – Fis6
 Dolné tóny – D3 – G3
 Plný hlas – C4 – Gis5
 Hlavové tóny – A5 – Fis6

Jessica Simpson – 3,2 oktávy = E3 – Gis6
 Dolné tóny – E3 – G3
 Plný hlas – C4 – G5
 Hlavové tóny – Gis5 – Gis6

Whitney Houston – 3,2 oktávy = A2 – Cis6
 Dolné tóny – A2 – G3
 Plný hlas – C4 – Gis5
 Hlavové tóny – A5 – Cis6

Sarah Connor – 3,1 oktávy = E3 – Fis6
 Dolné tóny – E3 – G3
 Plný hlas – C4 – Fis5
 Hlavové tóny – G5 – D6
 Whistle register – E6 – Fis6

Pozri aj 

 ladenie
 hudobná stupnica

Zdroje

Hudba